CELEX: 62014CN0536
Language: mt
Date: 2014-11-25 00:00:00
Title: Kawża C-536/14: Rikors ippreżentat fil- 25 ta’ Novembru 2014 – Il-Kummissjoni Ewropea vs Il-Gran Dukat tal-Lussemburgu

2.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 34/14
            
         Rikors ippreżentat fil-25 ta’ Novembru 2014 – Il-Kummissjoni Ewropea vs Il-Gran Dukat tal-Lussemburgu
   (Kawża C-536/14)
   (2015/C 034/16)
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: J. Hottiaux u L. Nicolae, aġenti)
   
      Konvenut: Il-Gran Dukat tal-Lussemburgu
   
      Talbiet
   
   
               —
            
            
               tikkonstata li:
               
                           —
                        
                        
                           billi ma wettaqx u ma nnotifikax l-analiżijiet tas-swieq 7 u 14 tar-Rakkomandazzjoni 2003/311/KE (1) u tas-swieq 1 u 6 tar-Rakkomandazzjoni 2007/879/KE (2) fi żmien tliet snin mill-adozzjoni ta’ miżuri preċedenti relatati mas-swieq inkwistjoni u billi ma nnotifikax proposta mmotivata ta’ estensjoni ta’ dan it-terminu lill-Kummissjoni,
                        
                     
                           —
                        
                        
                           u billi ma talabx l-assistenza tal-BEREC bil-għan li jtemm l-analiżijiet tas-swieq inkwistjoni,
                        
                     il-Gran Dukat tal-Lussemburgu naqas milli jwettaq l-obbligi tiegħu taħt l-Artikolu 16(6) u (7) tad-Direttiva 2002/21/KE (3) tal-Parlament Ewropew u tal-Kunsill, tas-7 ta’ Marzu 2002, dwar kwadru [qafas] regolatorju komuni għan-networks ta’ komunikazzjonijiet u servizzi elettroniċi (Direttiva Kwadru [Qafas]), kif emendata bid-Direttiva 2009/140/KE (4) tal-Parlament Ewropew u tal-Kunsill, tal-25 ta’ Novembru 2009;
            
         
               —
            
            
               tikkundanna lill-Gran Dukat tal-Lussemburgu għall-ispejjeż.
            
         
      Motivi u argumenti prinċipali
   
   Fl-ewwel lok, il-Kummissjoni tilmenta li l-Gran Dukat tal-Lussemburgu la wettaq u lanqas innotifika l-analiżijiet tas-swieq 7 u 14 tar-Rakkomandazzjoni 2003/311/KE, minn naħa, u tas-swieq 1 u 6 tar-Rakkomandazzjoni 2007/879/KE, min-naħa l-oħra, fi żmien tliet snin mill-adozzjoni tal-miżuri preċedenti relatati mas-swieq inkwistjoni.
   Fit-tieni lok, il-Kummissjoni tilmenta li l-Gran Dukat tal-Lussemburgu ma talabx l-assistenza tal-BEREC fit-termini stabbiliti bil-għan li jtemm l-analiżijiet tas-swieq rilevanti u ma adottax il-miżuri regolatorji meħtieġa.
   
      (1)  Rakkomandazzjoni tal-Kummissjoni 2003/311/KE, tal-11 ta’ Frar 2003, dwar is-swieq rilevanti tal-prodotti u tas-servizzi fi ħdan is-settur tal-komunikazzjonijiet elettroniċi li huma suxxettibbli għal regolamentazzjoni ex ante skont id-Direttiva 2002/21/KE tal-Parlament Ewropew u tal-Kunsill dwar kwadru [qafas] regolatorju komuni għan-networks ta’ komunikazzjonijiet u servizzi elettroniċi (ĠU L 114, p. 45).
   
      (2)  Rakkomandazzjoni tal-Kummissjoni 2007/879/KE, tas-17 ta’ Diċembru 2007, dwar is-swieq rilevanti tal-prodotti u tas-servizzi fi ħdan is-settur tal-komunikazzjonijiet elettroniċi li huma suxxettibli għal regolazzjoni ex ante skont id-Direttiva 2002/21/KE tal-Parlament Ewropew u tal-Kunsill dwar kwadru [qafas] regolatorju komuni għan-netwerks ta’ komunikazzjonijiet u servizzi elettroniċi (ĠU L 344, p. 65).
   
      (3)  ĠU Edizzjoni Speċjali bil-Malti, Kapitolu 13, Vol. 29, p. 349.
   
      (4)  ĠU L 337, p. 37.